jan li wile sona la, jan ante o pana e sona.
toki pona la, toki pi wile sona li kama kepeken nasin mute.
jan li ken pali e toki pi wile sona kepeken nimi "seme":
sina wile e seme?
wile sona ni la, jan ante o ante e nimi "seme" tawa nimi ante:
mi wile e kili.
anu
mi wile e pan
kin la, jan li ken toki e wile sona kepeken nasin "X ala X":
sina wile ala wile e kili?
wile sona ni la, jan ante li ken jasima e toki li ken pana e nimi "ala":
mi wile.
anu
mi wile ala.